MUNICIPIUL CRAIOVA

CONSILIUL LOCAL AL MUNICIPIULUI CRAIOVA
      HOTĂRÂREA NR.419
privind împuternicirea reprezentantului Consiliului Local al Municipiului Craiova-dna.Creţu Cristina Mădălina, de a vota ordinea de zi în Adunarea Generală Extraordinară a Acţionarilor S.C. Compania de Apă „Oltenia” S.A., din data de 03.11.2017
           Consiliul Local al Municipiului Craiova, întrunit în sedinţa ordinară din data de

26.10.2017.

           Având în vedere raportul nr.140992/2017 întocmit de Direcţia Servicii Publice, prin care se propune împuternicirea reprezentantului Consiliului Local al Municipiului Craiova-dna. Creţu Cristina Mădălina, de a vota ordinea de zi în Adunarea Generală Extraordinară a Acţionarilor S.C. Compania de Apă „Oltenia” S.A., din data de 03.11.2017;
           În conformitate cu prevederile Legii nr.31/1990, republicată, privind societăţile comerciale;

          În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2 si art.115 alin.1 lit.b din Legea nr.215/2001, republicată, privind administraţia publică locală;
                                                         HOTĂRĂŞTE:
  Art.1.Se aprobă împuternicirea reprezentantului Consiliului Local al Municipiului                        Craiova-dna. Creţu Cristina Mădălina, de a vota în Adunarea Generală Extraordinară a Acţionarilor S.C. Compania de Apă „Oltenia” S.A., din data de 03.11.2017, ora 12,00, ordinea de zi cu privire la:
a) înfiinţarea unui punct de lucru al S.C. Companiei de Apă „Oltenia” S.A., în comuna Cârcea, str.Preot Tarineanu, nr.3, judeţul Dolj, având ca obiect de activitate „Captarea, tratarea şi distribuţia apei – cod CAEN 3600” şi „Colectarea şi tratarea apelor uzate – cod CAEN 3700”;
b) completarea obiectului de activitate al punctului de lucru al S.C. Compania de Apă „Oltenia” S.A., înfiinţat în comuna Podari, str.Dunării, nr.67, cu activitatea „Colectarea şi tratarea apelor uzate – cod CAEN 3700”.

Art.2.În situaţia în care reprezentantul Consiliului Local al Municipiului Craiova nu poate participa la lucrările Adunării Generale Extraordinare a Acţionarilor S.C. Compania de Apă „Oltenia” S.A., se mandatează dl.Glăvan Alin, în calitate de membru supleant, să voteze ordinea de zi prevăzută la art.1 din prezenta hotărâre.
Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, S.C. Compania de Apă „Oltenia” S.A., dna. Creţu Cristina Mădălina şi dl.Glăvan Alin vor aduce la îndeplinire prevederile prezentei hotărâri.

